title: 2014/792/EU: Sklep Komisije z dne 13. novembra 2014 o sistemu zgodnjega opozarjanja za odredbodajalce Komisije in izvajalske agencije

text:
               14.11.2014

               SL

               Uradni list Evropske unije

               L 329/68

         SKLEP KOMISIJE
   z dne 13. novembra 2014
   o sistemu zgodnjega opozarjanja za odredbodajalce Komisije in izvajalske agencije

      (2014/792/EU)

   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Pogodbe o ustanovitvi Evropske skupnosti za atomsko energijo,
   ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (1), ter zlasti člena 56(1) Uredbe,
   ob upoštevanju Uredbe Sveta (ES) št. 215/2008 z dne 18. februarja 2008 o finančni uredbi, ki se uporablja za 10. Evropski razvojni sklad (2), ter zlasti člena 17 Uredbe,
   ob upoštevanju Uredbe (EU, Euratom) št. 883/2013 Evropskega parlamenta in Sveta z dne 11. septembra 2013 o preiskavah, ki jih izvaja Evropski urad za boj proti goljufijam (OLAF), ter razveljavitvi Uredbe (ES) št. 1073/1999 (3), in zlasti člena 7(6) in člena 11 Uredbe,
   ob upoštevanju naslednjega:

               (1)

               Komisija, ki je odgovorna za izvrševanje splošnega proračuna Evropske unije in vseh drugih skladov, ki jih upravlja Unija ob upoštevanju načela dobrega finančnega poslovodenja iz členov 30 do 33 Uredbe (EU, Euratom) št. 966/2012, je dolžna preprečevati goljufije in druge nezakonite dejavnosti, ki škodijo finančnim interesom Unije. Da bi zagotovili obveščenost odredbodajalcev Komisije in izvajalskih agencij o grožnjah za finančne interese Unije, je treba določiti notranja pravila v skladu s Sklepom Komisije C(2014) 2784 (4).

               (2)

               Za preprečevanje goljufij in zaščito finančnih interesov Unije Komisija uporablja centralno bazo podatkov o izključitvah iz člena 108 Uredbe (EU, Euratom) št. 966/2012 in Uredbe Komisije (ES, Euratom) št. 1302/2008 z dne 17. decembra 2008 o centralni podatkovni zbirki o izključitvah (5) ter sistem zgodnjega opozarjanja iz Sklepa 2008/969/ES, Euratom z dne 16. decembra 2008 o sistemu zgodnjega opozarjanja za odredbodajalce Komisije in izvajalske agencije (6). Dokler zakonodajni organ ne sprejme predloga o spremembi finančne uredbe (7), je treba zagotoviti nadaljnjo učinkovitost sistema zgodnjega opozarjanja.

               (3)

               V vmesnem obdobju bi moral ostati namen sistema zgodnjega opozarjanja v osnovi enak. Znotraj Komisije in njenih izvajalskih agencij bi moral zagotoviti kroženje informacij z omejenim dostopom, in sicer tako da se vanj vnesejo opozorila o osebah, ki bi lahko predstavljale grožnjo za finančne interese in ugled Unije ali kateri koli drug sklad, ki ga upravlja Unija.

               (4)

               Glede na to, da imajo direktorji izvajalskih agencij status odredbodajalcev na podlagi prenosa pooblastil s strani Komisije za izvrševanje odobritev za poslovanje, bi morali imeti dostop do sistema zgodnjega opozarjanja na enak način, kot ga imajo službe Komisije za upravljanje upravnih odobritev in odobritev za poslovanje.

               (5)

               Glede na to, da imajo vodje delegacij Unije, ki delujejo kot odredbodajalci Komisije na podlagi nadaljnjega prenosa pooblastil v skladu s členom 56(2) Uredbe (EU, Euratom) št. 966/2012, status odredbodajalcev na podlagi prenosa pooblasti s strani Komisije za izvrševanje odobritev za poslovanje, bi morali imeti dostop do sistema zgodnjega opozarjanja na enak način, kot ga imajo službe Komisije za upravljanje upravnih odobritev in odobritev za poslovanje.

               (6)

               Evropski urad za boj proti goljufijam (OLAF) mora v skladu s členom 7(6) Uredbe (EU, Euratom) št. 883/2013 Evropskega parlamenta in Sveta z dne 11. septembra 2013 o preiskavah, ki jih izvaja Evropski urad za boj proti goljufijam (OLAF), ter razveljavitvi Uredbe (ES) št. 1073/1999 Evropskega parlamenta in Sveta in Uredbe Sveta (Euratom) št. 1074/1999 službe Komisije takoj obvestiti o tekočih preiskavah, če se pokaže potreba po varnostnih upravnih ukrepih za zaščito finančnih interesov Unije. Poleg tega mora v skladu s členom 11 Uredbe (EU, Euratom) št. 883/2013 pripraviti poročilo o opravljeni preiskavi in priporočila, v katerih po potrebi navede ukrepe, ki jih je treba sprejeti, zlasti s strani institucij. Da se pristojnemu odredbodajalcu omogoči, da zahteva opozorilo, je treba določiti, katere informacije naj OLAF predloži Komisiji.

               (7)

               OLAF bi moral imeti dostop do sistema zgodnjega opozarjanja za izvajanje svojih preiskovalnih nalog, obveščevalnih dejavnosti in dejavnosti preprečevanja goljufij v skladu z Uredbo (EU, Euratom) št. 883/2013.

               (8)

               Zaradi poenostavitve bi bilo treba poenostaviti delovanje sistema zgodnjega opozarjanja, zmanjšati število kategorij opozoril in pojasniti njihov obseg, nazivi opozoril pa bi morali biti razumljivi sami po sebi.

               (9)

               Opozorila o preverjanju na podlagi informacij, ki jih posreduje OLAF, bi moral v tesnem sodelovanju z OLAF-om predlagati pristojni odredbodajalec po posvetovanju z generalnim direktoratom za proračun in pravno službo.

               (10)

               Opozorila o izključitvi bi moral Komisiji predlagati pristojni odredbodajalec, po potrebi pa bi jih morala oceniti na centraliziran način generalni direktorat za proračun in pravna služba. Če so ta opozorila o izključitvi predlagana na podlagi informacij, ki jih posreduje OLAF, jih je treba oceniti v tesnem sodelovanju z OLAF-om. Isti postopek bi se moral uporabljati tudi, kadar namerava pristojni odredbodajalec sprejeti ukrep, ki bi lahko negativno vplival na pravice zadevne osebe.

               (11)

               Pristojni odredbodajalec mora v tesnem sodelovanju z OLAF-om odločiti, kakšne posledice so potrebne za zaščito finančnih interesov Unije, in o svoji odločitvi obvestiti OLAF.

               (12)

               Pristojni odredbodajalec bi moral biti odgovoren za zahtevke za vnos, spremembo, izbris ali podaljšanje opozoril. Da bi ohranili ustrezno raven nadzora, morajo biti zahtevki oddani na hierarhični ravni, ki jo določa Sklep Komisije C(2014) 2784.

               (13)

               Računovodja bi moral zagotavljati ustrezne tehnične pogoje za učinkovito uporabo sistema zgodnjega opozarjanja prek osrednjega računovodskega sistema Komisije.

               (14)

               Vsem službam Komisije in izvajalskim agencijam bodo prek osrednjega računovodskega sistema Komisije dane na voljo podrobne informacije o nalogih za izterjavo in nalogih za zaplembo. Opozorila W3a (nalog za zaplembo) in W4 (nalog za izterjavo), ki ju določa Sklep Komisije 2008/969/ES, Euratom, bi bilo treba odpraviti. Te informacije same ne upravičujejo sistematično opozorila. Zahtevajo analizo vseh posebnih okoliščin zadeve s strani pristojnega odredbodajalca, da lahko odloči, ali je opozorilo potrebno.

               (15)

               Uredba (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (8) določa, da mora Komisija pri obdelavi osebnih podatkov upoštevati zahteve glede zakonite obdelave in prenosa podatkov, določene v Uredbi, ter da mora postopke obdelave predhodno preveriti evropski nadzornik za varstvo podatkov na podlagi uradnega obvestila uradne osebe za varstvo podatkov Komisije.

               (16)

               Določbe o varstvu podatkov bi morale določati pravice oseb, katerih podatki so ali bi lahko bili vneseni v sistem zgodnjega opozarjanja.

               (17)

               Za nekatere pravice varstva podatkov veljajo izjeme iz člena 20 Uredbe (ES) št. 45/2001, ki jih je treba analizirati za vsak primer posebej in uporabljati časovno omejeno. Glede uporabe teh izjem bi morala odločati služba, pristojna za zahtevke za vnos, spremembe, vključno s popravki, ali izbris zadevnih podatkov.

               (18)

               Oseba, zoper katero je bilo vneseno opozorilo o izključitvi, bi morala imeti možnost, da pisno izrazi svoja stališča, preden se v zvezi z njo vloži zahtevek za vnos opozorila v sistem zgodnjega opozarjanja. Taka možnost mora biti na voljo tudi, kadar namerava pristojni odredbodajalec sprejeti ukrep, ki bi lahko negativno vplival na pravice zadevne osebe.

               (19)

               Ta možnost bi se morala izjemoma odložiti, da bi se ohranila zaupnost preiskave ali nacionalnega sodnega postopka, če za to obstaja nujna zakonska podlaga.

               (20)

               Sklep 2008/969/ES, Euratom bi se moral uporabljati do 1. julija 2015, kolikor je treba zagotoviti spoštovanje uredb Sveta o omejevalnih ukrepih, sprejetih na podlagi člena 215 Pogodbe o delovanju Evropske unije (PDEU), dokler sistem na podlagi nastanka poslovnega dogodka ne bo upošteval informacij iz ustrezne podatkovne zbirke službe, odgovorne za instrumente zunanje politike. Te so v obliki vnosa opozorila W5b iz Sklepa 2008/969/ES, Euratom.

               (21)

               Sklep 2008/969/ES, Euratom bi moral opozorila W3a in W4 uporabljati do 1. julija 2015, ki bi morala biti do takrat vključena v opozorila o preverjanju za uporabo oddelka 4 tega sklepa.

               (22)

               Za izvajanje tega sklepa je potrebno redno ocenjevanje delovanja sistema zgodnjega opozarjanja in njegovega učinkovitega prispevka k zaščiti finančnih interesov Unije –

         SKLENILA:
   ODDELEK 1

      SPLOŠNE DOLOČBE

   Člen 1
   Vsebina, področje uporabe in cilj
   1.   Ta sklep vzpostavlja sistem zgodnjega opozarjanja, ki ga bodo odredbodajalci Komisije in izvajalskih agencij uporabljali pri izvrševanju splošnega proračuna Evropske unije in vseh drugih skladov, ki jih upravlja Unija.
   2.   Sistem zgodnjega opozarjanja prispeva k zaščiti finančnih interesov Unije in varstvu njenega ugleda, boju proti goljufijam in dobrem finančnem poslovodenju.
   3.   Cilj sistema zgodnjega opozarjanja je, da se:

               (a)

               z vnosom opozoril pristojnih odredbodajalcev Komisije in izvajalskih agencij opozori, da bi določena oseba lahko predstavljala grožnjo za finančne interese Unije in njen ugled ali kateri koli drug sklad, ki ga upravlja Unija, ter

               (b)

               pristojnemu odredbodajalcu omogoči, da opravi preverjanja ali sprejme ustrezne ukrepe, vključno s tistimi iz oddelka 4 na podlagi opozoril.

         4.   Informacije prispevajo k preprečevanju:

               (a)

               tveganj s preverjanjem na podlagi pravočasnih informacij o osebi glede suma ali ugotovitev v povezavi s čimer koli od naslednjega:

                           —

                           resno napako ali nepravilnostjo,

                           —

                           kršitvijo poklicnih pravil,

                           —

                           resno kršitvijo pogodbe ali

                           —

                           goljufijo, korupcijo ali kakršno koli nezakonito dejavnostjo, ki škodi finančnim interesom Unije iz člena 141 Delegirane uredbe (EU) št. 1268/2012 (9);

               (b)

               izključitev oseb iz členov 106(1) in 109(1) Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002.

         Člen 2
   Opredelitev pojmov
   V tem sklepu se uporabljajo naslednje opredelitve pojmov:

               (a)

               „računovodja“ pomeni računovodjo Komisije ali podrejenega uslužbenca, na katerega je računovodja prenesel nekatere naloge v skladu s členom 69 Uredbe (EU, Euratom) št. 966/2012;

               (b)

               „pristojni odredbodajalec“ pomeni odredbodajalca, na katerega Komisija prenese pooblastila v skladu s členom 65 Uredbe (EU, Euratom) št. 966/2012 in ki je v skladu z notranjimi pravili odgovoren za izvrševanje splošnega proračuna Evropske unije, vključno z direktorji izvajalskih agencij, odredbodajalci na podlagi nadaljnjega prenosa pooblastil v skladu s členom 65 navedene uredbe, ki opravljajo funkcijo direktorja, ter vodji delegacij Unije, ki delujejo kot odredbodajalci Komisije na podlagi nadaljnjega prenosa pooblastil v skladu s členom 56(2) navedene uredbe;

               (c)

               „posameznik, na katerega se nanašajo podatki“ pomeni določljivo osebo iz Uredbe (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov;

               (d)

               „ugotovitve“ pomenijo dejstva, ugotovljena med izvajanjem pravne obveznosti ali v okviru revizij ali preiskav, ki jih izvedejo Računsko sodišče, Evropski urad za boj proti goljufijam (OLAF) in Služba za notranjo revizijo, ali v okviru katere koli druge revizije ali nadzora, izvedenih pod pristojnostjo pristojnega odredbodajalca;

               (e)

               „pravna obveznost“ pomeni zavezo, ki jo sprejme Komisija v skladu z naslovi V do VIII dela 1 in dela 2 Uredbe (EU, Euratom) št. 966/2012;

               (f)

               „oseba“ pomeni vsako fizično ali pravno osebo ali združenje brez pravne osebe, kot sledi:

                           —

                           prejemnik iz člena 2(i) Uredbe (EU, Euratom) št. 966/2012,

                           —

                           kandidat ali ponudnik,

                           —

                           vložniki za nepovratna sredstva,

                           —

                           udeleženec v nagradnem natečaju,

                           —

                           plačani zunanji strokovnjak iz člena 204 Uredbe (EU, Euratom) št. 966/2012,

                           —

                           oseba, ki je pooblaščena za zastopanje, odločanje ali nadzor nad drugo pravno osebo iz člena 106(1)(b) in (e) Uredbe (EU, Euratom) št. 966/2012;

               (g)

               „kršitev poklicnih pravil“ pomeni kršitev zakonov in drugih predpisov ali etičnih standardov poklicev, ki jim oseba pripada, pa tudi vsakršno nezakonito ravnanje, ki vpliva na njeno poklicno verodostojnost;

               (h)

               „podizvajalec“ pomeni gospodarski subjekt, ki ga predlaga kandidat, ponudnik ali izvajalec za izvedbo dela naročila in s katerim naročnik nima neposredne pravne obveznosti;

               (i)

               „resna napaka ali nepravilnost“ pomeni resno napako ali nepravilnost, kot je opredeljena v členu 166(2) Delegirane uredbe (EU) št. 1268/2012;

               (j)

               „kontaktna oseba za opozorilo“ pomeni osebo znotraj službe, pristojne za zahtevek, ki je zadolžena za dosje opozorila, dokler ni odstranjen.

         Člen 3
   Delovanje sistema zgodnjega opozarjanja
   1.   Računovodja zagotovi ustrezne tehnične rešitve za učinkovito delovanje sistema zgodnjega opozarjanja in njegovo spremljanje.
   Računovodja vnaša, spreminja, podaljšuje in briše opozorila iz sistema zgodnjega opozarjanja, ki jih zahteva pristojni odredbodajalec.
   2.   Računovodja sprejme izvedbene ukrepe v zvezi s tehničnimi vidiki in določi povezane postopke, vključno s postopki na varnostnem področju.
   Računovodja o teh ukrepih obvesti službe Komisije in izvajalske agencije.
   Člen 4
   Pooblastila in postopek za zahtevke za opozorila, njihovo spreminjanje, podaljševanje ali brisanje
   1.   Vnos, spremembo, podaljšanje ali izbris opozorila lahko zahteva le pristojni odredbodajalec.
   2.   Pristojni odredbodajalec zahtevek za vnos, spremembo, podaljšanje ali izbris opozorila naslovi na računovodjo. Pristojni odredbodajalec uporabi obrazec iz priloge k temu sklepu.
   3.   Kontaktna oseba za opozorilo iz člena 8 pred naslovitvijo zahtevka na računovodjo preveri, ali so zahteve iz členov 11 in 12 izpolnjene.
   Člen 5
   Dostop do sistema zgodnjega opozarjanja
   Službe Komisije in izvajalske agencije imajo neposreden dostop do informacij v sistemu zgodnjega opozarjanja prek osrednjega računovodskega sistema Komisije.
   Službe Komisije ali izvajalske agencije, odgovorne za lokalni sistem, lahko navedeni osrednji računovodski sistem uporabljajo za dostop do informacij, shranjenih v sistemu zgodnjega opozarjanja, če je zagotovljena skladnost podatkov med lokalnim sistemom in osrednjim računovodskim sistemom.
   Člen 6
   Uporaba sistema zgodnjega opozarjanja
   Informacije, ki so shranjene v sistemu zgodnjega opozarjanja, se lahko uporabijo samo za izvrševanje proračuna ali drugih skladov, ki jih upravlja Unija. To ne vpliva na informacije iz centralne podatkovne zbirke o izključitvah iz člena 1(2) in člena 1(3) Uredbe (ES, Euratom) št. 1302/2008 (10).
   OLAF lahko informacije iz sistema zgodnjega opozarjanja in centralne podatkovne zbirke o izključitvah uporablja pri svojih preiskavah v skladu z Uredbo (EU, Euratom) št. 883/2013 Evropskega parlamenta in Sveta z dne 11. septembra 2013 o preiskavah, ki jih izvaja Evropski urad za boj proti goljufijam (OLAF), ter razveljavitvi Uredbe (ES) št. 1073/1999 (Uredba OLAF) ter pri dejavnostih preprečevanja goljufij, vključno z analizo tveganj.
   Člen 7
   Časovni potek iskanja podatkov v sistemu zgodnjega opozarjanja
   Pristojni odredbodajalec v naslednjih fazah preveri, ali je bilo v zvezi z osebo izdano opozorilo v sistemu zgodnjega opozarjanja:

               (a)

               pred vnosom posamezne proračunske obveznosti;

               (b)

               pred vnosom celotne proračunske obveznosti, če je oseba na tej stopnji znana;

               (c)

               v primeru začasnih proračunskih obveznosti pred sklenitvijo pravne obveznosti, ki je podlaga za upravičenost do poznejših plačil, razen če zadeva plačilo zaposlenih in povrnitev potnih stroškov v povezavi s sodelovanjem na sestankih in tekmovanjih;

               (d)

               v primeru postopkov za oddajo naročil ali dodelitev nepovratnih sredstev, nagradnih natečajev in razpisov za prijavo interesa najpozneje pred sprejetjem sklepa o oddaji naročila;

               (e)

               v primeru postopkov za oddajo naročil, kadar naročnik omeji število kandidatov, povabljenih k oddaji ponudbe, pred zaključkom postopka izbire kandidatov;

               (f)

               pred kakršnim koli plačilom, razen če zadeva plačilo zaposlenih in povrnitev potnih stroškov v povezavi s sodelovanjem na sestankih in tekmovanjih.

         Člen 8
   Kontaktna oseba za opozorilo
   Kontaktna oseba za opozorilo:

               (a)

               pripravi zahtevek za vnos opozorila;

               (b)

               pošlje zahtevo in kakršne koli druge informacije v zvezi z opozorilom računovodji;

               (c)

               zagotovi informacije, ki drugim pristojnim odredbodajalcem omogočajo preverjanja ali odločitve glede posledic iz oddelka 4.

         ODDELEK 2

      INFORMACIJE, KI SE VNESEJO V SISTEM ZGODNJEGA OPOZARJANJA

   Člen 9
   Kategorije opozoril
   1.   Opozorila iz sistema zgodnjega opozarjanja se delijo na naslednji kategoriji:

               (a)

               „opozorila o preverjanju“, kadar je oseba osumljena ali so v zvezi z njo ugotovljene goljufija, korupcija ali kakršne koli druge nezakonite dejavnosti, ki škodijo finančnim interesom Unije, kot so določene v členu 141 Delegirane uredbe (EU) št. 1268/2012, resne napake ali nepravilnosti, kršitev poklicnih pravil ali resna kršitev pogodbe;

               (b)

               „opozorila o izključitvi“, kadar je oseba izključena v skladu z razlogi iz člena 106(1) in člena 109(1) Uredbe (EU, Euratom) št. 966/2012.

         2.   Za osebo lahko velja več opozoril, vnesenih iz različnih razlogov.
   Člen 10
   Informacije v opozorilih sistema zgodnjega opozarjanja
   Opozorila sistema zgodnjega opozarjanja vsebujejo naslednje informacije:

               (a)

               identifikacija osebe;

               (b)

               vrsta opozorila;

               (c)

               trajanje opozorila;

               (d)

               razlogi, zakaj oseba predstavlja grožnjo finančnim interesom in ugledu Unije ali kateremu koli drugemu skladu, ki ga upravlja Unija;

               (e)

               informacije v zvezi s kontradiktornim postopkom;

               (f)

               ime pristojnega odredbodajalca;

               (g)

               ime kontaktne osebe za opozorilo iz člena 8 tega sklepa.

         Člen 11
   Opozorila o preverjanju
   1.   Pristojni odredbodajalec lahko zahteva opozorilo o preverjanju, če je izpolnjen kateri koli od naslednjih pogojev:

               (a)

               OLAF je obvestil pristojnega odredbodajalca v skladu z Uredbo (EU, Euratom) št. 883/2013, kadar njegove preiskave pokažejo, da bi bilo treba sprejeti ukrepe za zaščito finančnih interesov Unije;

               (b)

               Evropsko računsko sodišče je posredovalo informacije Komisiji ali pa je Služba za notranjo revizijo pristojnemu odredbodajalcu posredovala informacije o goljufiji, korupciji ali kakršnih koli drugih nezakonitih dejavnostih, ki škodijo finančnim interesom Unije, kot so določene v členu 141 Delegirane uredbe (EU) št. 1268/2012, resnih napakah ali nepravilnostih, kršitvi poklicnih pravil ali resni kršitvi pogodbe v zvezi z določeno osebo;

               (c)

               pristojni odredbodajalec je izvedel preverjanje, revizijo ali nadzor, ki kažejo na goljufijo, korupcijo, kakršne koli druge dejavnosti, ki škodijo finančnim interesom Unije, kot so določene v členu 141 Delegirane uredbe (EU) št. 1268/2012, resne napake, nepravilnosti, kršitev poklicnih pravil ali resno kršitev pogodbe v zvezi z določeno osebo, ali je prejel informacije o takem preverjanju, reviziji ali nadzoru.

         2.   Opozorilo o preverjanju ostane v sistemu največ eno leto. Izbriše se, ko se zahteva opozorilo o izključitvi, ali ko ni več potrebe po preverjanju.
   3.   Na koncu obdobja iz odstavka 2 se opozorilo o preverjanju samodejno izbriše.
   4.   Pristojni odredbodajalec lahko zaprosi za podaljšanje opozorila o preverjanju, če ga OLAF obvesti, da zaključki preiskav iz odstavka 1 še niso bili pripravljeni, da pa je na podlagi preiskav upravičeno ohraniti opozorilo o preverjanju. Pristojni odredbodajalec lahko tudi zahteva podaljšanje opozorila o preverjanju, če so pogoji iz odstavka 1(b) in (c) še vedno izpolnjeni.
   5.   Pristojni odredbodajalec opredeli razloge, zakaj je podaljšanje nujno za zaščito finančnih interesov in ugleda Unije.
   6.   Podaljšanje šteje kot nov zahtevek za opozorilo o preverjanju.
   Člen 12
   Opozorila o izključitvi
   1.   Pristojni odredbodajalec v primerih iz člena 106(1) ali člena 109(1) Uredbe (EU, Euratom) št. 966/2012 zahteva opozorilo o izključitvi.
   2.   Opozorilo o izključitvi se izbriše ob koncu obdobja izključitve.
   3.   Opozorilo o izključitvi se iz sistema zgodnjega opozarjanja samodejno vnese v centralno bazo podatkov o izključitvah.
   Člen 13
   Informacije, ki jih posreduje OLAF
   Če OLAF posreduje informacije v skladu s členom 7(6) Uredbe (EU, Euratom) št. 883/2013, da bi pristojnemu odredbodajalcu pomagal pri odločitvi glede sprejetja varnostnih ukrepov za zaščito finančnih interesov Evropske unije, ali v skladu s členom 11 Uredbe (EU, Euratom) št. 883/2013, te informacije vključujejo:

               (a)

               identiteto zadevnih oseb;

               (b)

               povzetek zadevnih dejstev in tveganj, ugotovljenih v preiskavi. Povzetek je dovolj obsežen, da izpolnjuje pravico zadevne osebe, da izrazi svoje mnenje, v skladu s členom 16 tega sklepa;

               (c)

               morebitne priporočene posebne ukrepe za zagotovitev spoštovanja zaupnosti, zlasti v zadevah, ki vključujejo uporabo preiskovalnih ukrepov iz pristojnosti nacionalnega pravosodnega organa ali, pri zunanjih preiskavah, iz pristojnosti nacionalnega organa, v skladu z nacionalnimi pravili, ki se uporabljajo za preiskave.

         ODDELEK 3

      POSTOPKOVNE DOLOČBE ZA VNOS OPOZORILA

   Člen 14
   Predhodno posvetovanje osrednjih služb za opozorila o preverjanju
   Preden se zahteva vnos opozorila o preverjanju na podlagi informacij, ki jih posreduje OLAF v skladu s členom 7(6) in členom 11 Uredbe (EU, Euratom) št. 883/2013, se pristojni odredbodajalec posvetuje z generalnim direktoratom za proračun (osrednja finančna služba) in po potrebi pravno službo v tesnem sodelovanju z OLAF-om v skladu z Uredbo (EU, Euratom) št. 883/2013.
   Člen 15
   Ocena opozoril o izključitvi s strani osrednjih služb
   Pred vložitvijo zahtevka za opozorilo o izključitvi v primerih iz člena 106(1) (b), (c), (e) in člena 109(1), na podlagi predloga pristojnega odredbodajalca ter za ustrezno trajanje, generalni direktorat za proračun in pravna služba izvedeta centralizirano oceno. Če opozorilo o izključitvi, ki ga predlaga pristojni odredbodajalec, temelji na informacijah, ki jih je posredoval OLAF, se ta ocena pripravi v tesnem sodelovanju z njim.
   Člen 16
   Pravica izraziti mnenje
   1.   Za vnos opozoril veljajo naslednja pravila:

               (a)

               Kadar koli namerava pristojni odredbodajalec zahtevati vnos opozorila o izključitvi ali sprejeti ukrep, ki bi lahko negativno vplival na pravice zadevne osebe, mora zadevni osebi najprej dati možnost, da pisno izrazi svoje mnenje. Pristojni odredbodajalec da zadevni osebi za to na voljo vsaj 14 koledarskih dni. Hkrati pristojni odredbodajalec zadevno osebo obvesti, da bo vneseno opozorilo, če ne bo odgovorila.
               Po potrebi da pristojni odredbodajalec zadevni osebi možnost, da izrazi svoje mnenje na podlagi informacij, ki jih je posredoval OLAF.

               (b)

               Če zadevna oseba predloži pripombe, ki ne spremenijo ocene pristojnega odredbodajalca, ta od računovodje zahteva, da aktivira opozorilo.
               Če zadevna oseba predloži pripombe, na podlagi katerih postane po mnenju pristojnega odredbodajalca opozorilo nesorazmerno ali nepotrebno, se opozorilo ne aktivira, o tem pa se ustrezno obvesti zadevno osebo.
               Računovodja po potrebi pristojnemu odredbodajalcu potrdi vnos opozorila v sistem zgodnjega opozarjanja.

               (c)

               Pristojni odredbodajalec obvesti zadevno osebo o aktivaciji opozorila in njegovem trajanju. Vendar pa obvestilo ni potrebno, če se zadevna oseba ni odzvala na poziv, naj pisno predloži svoje pripombe.

         2.   Pristojni odredbodajalec lahko v primerih iz člena 106(1)(e) Uredbe (EU, Euratom) št. 966/2012 zahteva vnos opozorila o izključitvi pred odločitvijo glede trajanja izključitve, še preden zadevni osebi da možnost, da izrazi svoje mnenje. Pristojni odredbodajalec da zadevni osebi možnost, da izrazi svoje mnenje o trajanju izključitve.
   3.   Pristojni odredbodajalec lahko v primerih iz člena 106(1)(a) Uredbe (EU, Euratom) št. 966/2012 zahteva vnos opozorila o izključitvi, še preden je zadevni osebi dal možnost, da izrazi svoje mnenje, če ima uraden dokument, ki opredeljuje razmere. Pristojni odredbodajalec obvesti zadevno osebo o vnosu opozorila o izključitvi.
   4.   Pristojni odredbodajalec lahko izjemoma odloži možnost, da zadevna oseba pisno izrazi svoje mnenje pred vložitvijo zahtevka za vnos opozorila o izključitvi ali sprejetjem ukrepa, ki bi lahko negativno vplival na pravice zadevne osebe, če obstaja nujna zakonska podlaga za varstvo zaupnosti preiskave ali nacionalnega sodnega postopka, ne da bi se vnos opozorila zaustavil.
   5.   Kadar OLAF obvesti pristojnega odredbodajalca v skladu s členom 13, navede tudi, ali je treba varovati zaupnost preiskave ali nacionalnega sodnega postopka in ali je treba odložiti možnost, da zadevna oseba pisno izrazi svoja stališča.
   6.   Zadevni osebi se da možnost, da izrazi svoje mnenje, takoj ko razlogi za varstvo zaupnosti preiskave ali nacionalnega sodnega postopka prenehajo.
   Člen 17
   Varstvo podatkov in pravice oseb, na katere se nanašajo podatki
   1.   Pristojni odredbodajalec obvesti osebe, na katere se nanašajo podatki, da so lahko v sistem zgodnjega opozarjanja vključeni podatki o njih in komu se lahko ti podatki posredujejo. Te splošne informacije se razkrijejo v pisni obliki, zlasti pri povabilih k oddaji ponudb, razpisih za zbiranje predlogov, nagradnih natečajih, v odsotnosti razpisov pa pred dodelitvijo naročila ali nepovratnih sredstev.
   2.   Pristojni odredbodajalec, ki zahteva vnos opozorila, je pristojen za odnose z osebo, o kateri se podatki vnesejo v sistem zgodnjega opozarjanja. Odgovarja na zahtevke zadevnih oseb, na katere se nanašajo podatki, za popravke netočnih ali nepopolnih osebnih podatkov, ter vse druge zahtevke ali vprašanja teh oseb.
   3.   Oseba lahko od računovodje tudi pisno zahteva informacije, ali je v sistemu zgodnjega opozarjanja.
   Računovodja ji posreduje te informacije, razen če pristojni odredbodajalec, po potrebi v soglasju z OLAF-om, odloči, da se uporabljajo omejitve iz člena 20(1) Uredbe št. 45/2001.
   4.   Izbrisana opozorila so dostopna le za namene revizije in preiskav ter niso vidna uporabnikom sistema zgodnjega opozarjanja.
   Vendar pa ostanejo osebni podatki v opozorilih, ki se nanašajo na fizične osebe, dostopni za te namene samo pet let po izbrisu opozorila.
   Člen 18
   Pregled opozorila
   Če oseba, za katero je vneseno opozorilo v sistem zgodnjega opozarjanja, posreduje nove informacije, ki dokazujejo, da ni več razloga za opozorilo, pristojni odredbodajalec zahteva izbris opozorila.
   Oseba, za katero je vneseno opozorilo o izključitvi v sistem zgodnjega opozarjanja, se lahko pritoži varuhu človekovih pravic in zahteva sodni preskus.
   ODDELEK 4

      POSLEDICE OPOZORIL

   Člen 19
   Splošna pravila glede posledic
   1.   Pristojni odredbodajalec prosi kontaktno osebo za opozorila, da mu posreduje vse relevantne informacije, na podlagi katerih bo lahko odločil glede posledic iz tega oddelka.
   2.   Kadar pristojni odredbodajalec na podlagi informacij, ki jih posreduje OLAF, zahteva vnos opozorila o preverjanju v skladu s členom 11, mora slediti postopku iz člena 14 ali 15 tega sklepa ter odločiti o posledicah v tesnem sodelovanju z OLAF-om v skladu z Uredbo (EU, Euratom) št. 883/2013.
   3.   Pristojni odredbodajalec mora pri odločitvi o posledicah upoštevati naslednja merila za vsa opozorila:

               (a)

               tveganja za finančne interese in ugled Unije;

               (b)

               znesek in trajanje pravne obveznosti;

               (c)

               nujnost izvajanja pravne obveznosti;

               (d)

               naravo dejstev;

               (e)

               resnost dejstev ter

               (f)

               morebitne posledice za izvajanje pravne obveznosti.

         Pri opozorilih o izključitvi pristojni odredbodajalec upošteva tudi naravo in resnost razlogov za izključitev in nujnost neprekinjenosti storitve.
   4.   Pristojni odredbodajalec v vsakem primeru pisno utemelji svojo odločitev o posledicah.
   Člen 20
   Posledice opozoril o preverjanju
   1.   V primeru postopkov za oddajo naročil ali dodelitev nepovratnih sredstev ali v primeru nagradnih natečajev je preverjanje lahko naslednje:

               (a)

               pristojni odredbodajalec lahko zahteva dodatna dokazila, kot so določena v postopku za oddajo naročil ali dodelitev nepovratnih sredstev ali pri nagradnih natečajih;

               (b)

               v postopku za dodelitev nepovratnih sredstev se lahko izvede analiza tveganja v povezavi s predfinanciranjem.

         2.   V primeru pravne obveznosti je preverjanje lahko naslednje:

               (a)

               preverjanje, ali je ukrep skladen s pravno obveznostjo, vključno s spoštovanjem rokov in vsebino rezultatov;

               (b)

               za obstoječa nepovratna sredstva preverjanje upravičenosti stroškov pred plačilom ali izvedba revizije ali pregledov na kraju samem.

         Člen 21
   Pravica izraziti mnenje po opozorilu o preverjanju
   Postopek iz člena 15 tega sklepa in pravica izraziti mnenje iz člena 16 tega sklepa se uporabljata tudi, kadar namerava pristojni odredbodajalec na podlagi opozorila o preverjanju sprejeti ukrep, ki bi lahko negativno vplival na pravice zadevne osebe.
   Člen 22
   Posledice opozoril o izključitvi na postopke in pravne obveznosti
   1.   V primeru postopkov za oddajo naročil ali dodelitev nepovratnih sredstev ali v primeru nagradnih natečajev pristojni odredbodajalec osebo, za katero velja opozorilo o izključitvi, izključi iz sodelovanja v postopku za oddajo naročila ali dodelitev nepovratnih sredstev, razen če so izpolnjeni pogoji iz člena 106(2) Uredbe (EU, Euratom) št. 966/2012, kadar je oseba v monopolnem položaju.
   2.   V primeru obstoječih pravnih obveznosti pristojni odredbodajalec odloči o posledicah, vključno s katero koli od naslednjih možnosti:

               (a)

               nadaljnje izvajanje naročila ali nepovratnih sredstev ter izvedba ustreznih preverjanj;

               (b)

               začasna prekinitev roka za plačila v skladu s členom 92(2) Uredbe (EU, Euratom) št. 966/2012;

               (c)

               začasna prekinitev plačil v skladu s členom 208 Delegirane uredbe (EU) št. 1268/2012;

               (d)

               začasna prekinitev izvajanja naročila ali nepovratnih sredstev v skladu s členoma 116 in 135(5) Uredbe (EU, Euratom) št. 966/2012;

               (e)

               odprava pravne obveznosti, če določba o njej predvideva odpravo na podlagi informacij, za katere je bilo vneseno opozorilo.

         3.   Če je oseba podizvajalec, pristojni odredbodajalec od ponudnika, kandidata ali izvajalca zahteva, da podizvajalca nadomesti.
   Člen 23
   Posledice opozoril o izključitvi na proračunske transakcije
   1.   V primeru opozorila o izključitvi pristojni odredbodajalec po potrebi potrdi v računovodskem sistemu, da je plačilo treba izvesti kljub obstoju opozorila.
   2.   Če je vneseno opozorilo, ni mogoče odobriti nobenih posameznih proračunskih obveznosti, vnesti nobenih posameznih pravnih obveznosti na proračunske račune na podlagi splošnih obveznosti ter skleniti nobenih spravnih obveznosti na podlagi začasnih obveznosti, razen če je oseba v monopolnem položaju v skladu s pogoji iz člena 106(2) Uredbe (EU, Euratom) št. 966/2012.
   ODDELEK 5

      KONČNE DOLOČBE

   Člen 24
   Razveljavitev
   Sklep 2008/969/ES, Euratom o sistemu zgodnjega opozarjanja za odredbodajalce Komisije in izvajalske agencije se razveljavi.
   Člen 25
   Prehodne določbe
   1.   Opozorila o izključitvi, vnesena v skladu s Sklepom 2008/969/EC, Euratom, ostanejo aktivna do konca njihovega trajanja v skladu z navedenim sklepom.
   2.   Opozorila W1, W2 in W3b, vnesena v skladu s Sklepom 2008/969/ES, Euratom, štejejo v skladu s tem sklepom kot opozorila o preverjanju.
   3.   Opozorila W3a in W4 se vnašajo do 1. julija 2015 v skladu s pogoji iz Sklepa 2008/969/ES, Euratom. Za uporabo oddelka 4 tega sklepa štejejo opozorila W3a in W4 kot opozorila o preverjanju v skladu s tem sklepom. Sklep 2008/969/ES, Euratom se za opozorila W5b uporablja do 1. julija 2015.
   Člen 26
   Objava
   Ta sklep se objavi v Uradnem listu Evropske unije.

      V Bruslju, 13. novembra 2014

            Za Komisijo

         Kristalina GEORGIEVA

            Podpredsednica

      (1)  UL L 298, 26.10.2012, str. 1.

      (2)  UL L 78, 19.3.2008, str. 1.

      (3)  UL L 248, 18.9.2013, str. 1.

      (4)  Sklep Komisije C(2014) 2784 z dne 30. aprila 2014 o notranjih pravilih za izvrševanje splošnega proračuna Evropske unije (oddelek Evropske komisije), ki veljajo za službe Komisije.

      (5)  UL L 344, 20.12.2008, str. 12.

      (6)  UL L 344, 20.12.2008, str. 125.

      (7)  COM(2014) 358, 18.6.2014.

      (8)  UL L 8, 12.1.2001, str. 1.

      (9)  Delegirana uredba Komisije (EU) št. 1268/2012 z dne 29. oktobra 2012 o pravilih uporabe Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije (UL L 362, 31.12.2012, str. 1).

      (10)  Uredba Komisije (ES, Euratom) št. 1302/2008 z dne 17. decembra 2008 o centralni podatkovni zbirki o izključitvah (UL L 344, 20.12.2008, str. 12).

      PRILOGA

         STANDARDNI OBRAZEC

         Zahtevek pristojnega odredbodajalca za vnos podatkov v sistem zgodnjega opozarjanja ali centralno bazo podatkov o izključitvah, njihovo spremembo ali izbris, ki se naslovi na računovodjo

         Opomba: en zahtevek na opozorilo

      Zadeva: zahtevek za [vnos/izbris/spremembo] opozorila v [sistemu zgodnjega opozarjanja/centralni bazi podatkov] o izključitvah
      Ime uradnika:
      Ime kontaktne osebe za opozorilo:
      Zahtevek za

                  ☐

                  vnos opozorila

                  ☐

                  izbris opozorila (1), ki je bilo vneseno na podlagi obvestila Ares [xx] z dne:

                  ☐

                  spremembo opozorila (2) (vključno s podaljšanjem obstoječega vnosa), ki je bilo vneseno na podlagi obvestila Ares [xx] z dne:

            v zvezi z naslednjo osebo:
      Ime (priimek in ime, če gre za fizično osebo) osebe:
      Pravna oblika (če gre za pravno osebo):
      Priimek in ime pooblaščenih zastopnikov pravne osebe:
      Naslov (naslov sedeža, če gre za pravno osebo): ulica/številka/poštna številka/kraj/država

         Informacije, povezane z dosjejem pravnih oseb:

                  ☐

                  Ta oseba že v obstaja v dosjeju pravnih oseb pod oznako: 6

                  ☐

                  Zahtevek za potrditev te osebe v dosjeju pravnih oseb je bil že vložen.

            Prilagam zahtevek iz sistema ABAC (natisnjena stran z računalniškega zaslona), ki ima naslednjo oznako (običajno se začne z „ABC“): Priložen je spremni dokument za potrditev zahtevka.

                  ☐

                  Zahtevek se nanaša na osebo, ki je ni v dosjeju pravnih oseb in o kateri so bile informacije pridobljene od izvajalskega organa ali telesa v skladu s členom 108(2) in (3) finančne uredbe (priloženo).

                  1)

                  Zahtevam vnos naslednjega opozorila:

                              ☐

                                 opozorilo o preverjanju, in sicer iz naslednjih razlogov:

                              Po potrebi navedite sklic na posvetovanje z GD BUDG in, če je primerno, pravno službo:

                              ☐

                                 izključitev v skladu s finančno uredbo

                                          ☐

                                             člen 106(1)(a) finančne uredbe

                                          ☐

                                             člen 106(1)(b) finančne uredbe

                                    Navedite naziv sodišča, ki je izreklo pravnomočno sodbo:
                              Navedite datum pravnomočne sodbe: DD/MM/LLLL

                              Navedite sklic na oceno pravne službe in GD BUDG:
                              Navedite sklic na kontradiktorni postopek:

                              ☐

                                 člen 106(1)(c) finančne uredbe

                              Navedite sklic na oceno pravne službe in GD BUDG:
                              Navedite sklic na kontradiktorni postopek:

                              ☐

                                 člen 106(1)(d) finančne uredbe

                              Navedite sklic na kontradiktorni postopek:

                              ☐

                                 člen 106(1)(e) finančne uredbe

                              Navedite sklic na oceno pravne službe in GD BUDG:
                              Navedite sklic na kontradiktorni postopek:
                              Navedite naziv sodišča, ki je izreklo pravnomočno sodbo:
                              Navedite datum pravnomočne sodbe: DD/MM/LLLL

                  ☐

                  člen 106(1)(f) finančne uredbe (kazni iz člena 109(1) finančne uredbe)
                  Navedite sklic na oceno pravne službe in GD BUDG:
                  Navedite sklic na kontradiktorni postopek, sklic na odločitev pristojnega odredbodajalca in datum:

                  2)

                  Utemeljitev zahtevka za opozorilo
                   (3)
                  :

                  3)

                  Trajanje vnosa
                   (4)
                  :

            Potrjujem, da so bile sporočene informacije pridobljene in posredovane v skladu z Uredbo (ES) št. 45/2001 Evropskega parlamenta in Sveta o varstvu osebnih podatkov.

         [Podpis osebe, pooblaščene za vložitev zahtevka za vnos, izbris ali spremembo opozorila]

      V vednost:

         (1)  Oddelkov 1 do 4 ne izpolnjujte.

         (2)  Izpolnite vse oddelke, ne le tiste, ki se nanašajo na zahtevek za spremembo.

         (3)  Kadar utemeljitev ni mogoča zaradi zaupnosti podatkov, navedite: „zaupno“.

         (4)  Trajanje izključitve v skladu s členom 106(1)(b), (c), (e) in (f) finančne uredbe določi pristojni odredbodajalec v smislu člena 2 sklepa o sistemu zgodnjega opozarjanja. Trajanje izključitve v skladu s členom 106(1)(a) in (d) finančne uredbe ne sme presegati 5 let.


title: Sklep (EU) 2015/470 Evropskega parlamenta in Sveta z dne 11. marca 2015 o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2013/011 BE/Saint-Gobain Sekurit iz Belgije)

text:
               20.3.2015

               SL

               Uradni list Evropske unije

               L 76/56

         SKLEP (EU) 2015/470 EVROPSKEGA PARLAMENTA IN SVETA
   z dne 11. marca 2015
   o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2013/011 BE/Saint-Gobain Sekurit iz Belgije)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (1) in zlasti člena 12(3) Uredbe,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (2) in zlasti točke 13 Sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za dodatno podporo delavcem, odpuščenim zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela.

               (2)

               Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 o večletnem finančnem okviru za obdobje 2014–2020 (3).

               (3)

               Belgija je vlogo za uporabo sredstev ESPG v zvezi z odpuščanjem presežnih delavcev v podjetju Saint-Gobain Sekurit Benelux SA predložila 19. decembra 2013, do 4. julija 2014 pa jo je dopolnila z dodatnimi informacijami. Vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 1 339 928 EUR.

               (4)

               Zato bi bilo treba uporabiti sredstva ESPG, da se zagotovi finančni prispevek za vlogo, ki jo je predložila Belgija –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2015 se iz Evropskega sklada za prilagoditev globalizaciji uporabi vsota 1 339 928 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 11. marca 2015

            Za Evropski parlament

            Predsednik

         M. SCHULZ

            Za Svet

            Predsednica

         Z. KALNIŅA-LUKAŠEVICA

      (1)  UL L 406, 30.12.2006, str. 1.

      (2)  UL C 373, 20.12.2013, str. 1.

      (3)  UL L 347, 20.12.2013, str. 884.


title: Sklep Sveta z dne 19. novembra 1990 o sklenitvi Sporazuma o ustanovitvi Evropske banke za obnovo in razvoj

text:
Pomembno pravno obvestilo

|

31990D0674

Uradni list L 372 , 31/12/1990 str. 0001 - 0002 finska posebna izdaja: poglavje 11 zvezek 16 str. 0135  švedska posebna izdaja: poglavje 11 zvezek 16 str. 0135

		Sklep Svetaz dne 19. novembra 1990o sklenitvi Sporazuma o ustanovitvi Evropske banke za obnovo in razvoj(90/674/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti, in zlasti člena 235 Pogodbe,ob upoštevanju predloga Komisije,ob upoštevanju mnenja Evropskega parlamenta [1],ker imajo narodi Srednje in Vzhodne Evrope tesne zgodovinske vezi z narodi Skupnosti; ker se te vezi krepijo s sporazumi o sodelovanju in trgovini;ker so države Srednje in Vzhodne Evrope zavezane temeljnim načelom večstrankarske demokracije, pravne države in spoštovanja človekovih pravic; ker si te države želijo izvesti reforme, da bi se razvile v tržno usmerjena gospodarstva;ker bodo gospodarske reforme pomembno prispevale k močnejšemu razvoju gospodarskih odnosov med temi državami in Skupnostjo; in ker bo to pomagalo spodbujati skladen razvoj gospodarskih dejavnosti v Skupnosti;ker bo prehod k tržno usmerjenim gospodarstvom zahteval precejšnje naložbe, zlasti v zasebni sektor, vendar pa tudi v javni sektor; ker bi lahko ustanovitev posebne banke pomagala pri zagotavljanju sredstev, potrebnih za take naložbe;ker je 40 držav, vključno z Evropsko gospodarsko skupnostjo in Evropsko investicijsko banko, potrdilo njihovo namero po članstvu v Evropski banki za obnovo in razvoj, ki je po naravi evropska, po širokem članstvu pa mednarodna; ker so v ta namen sestavile Sporazum;ker je sklenitev Sporazuma s strani Evropske gospodarske skupnosti potrebna za doseganje ciljev Skupnosti na področju zunanjih ekonomskih odnosov; ker Pogodba za sprejetje tega sklepa ne predvideva drugih pooblastil kot tistih iz člena 235,SKLENIL:Člen 1Sporazum o ustanovitvi Evropske banke za obnovo in razvoj se v imenu Evropske gospodarske skupnosti potrdi.Besedilo Sporazuma je priloženo k temu sklepu.Člen 2Guvernerja in namestnika guvernerja banke, ki predstavljata Skupnost po členu 23(1) Sporazuma, imenuje Komisija.Člen 31. Komisija v imenu Skupnosti določi ustanovo, ki je depozitar po členu 34(1) Sporazuma.2. Komisija je uradni subjekt s katerim lahko banka komunicira v skladu s členom 34(2) Sporazuma.Člen 4Predsednik Sveta v imenu Skupnosti v skladu s členom 61 Sporazuma deponira listino o potrditvi.Člen 5Ta sklep se objavi v Uradnem listu Evropskih skupnosti [2].V Bruslju, 19. novembra 1990Za SvetPredsednikG. Carli[1] UL C 284, 12.11.1990.[2] Datum začetka veljavnosti Sporazuma objavi Generalni sekretariat Sveta v Uradnem listu Evropskih skupnosti.--------------------------------------------------


title: 2014/735/EU: Sklep Sveta z dne 9. oktobra 2014 o stališču, ki se v imenu Evropske unije sprejme v okviru Stabilizacijsko-pridružitvenega sveta, ustanovljenega s Stabilizacijsko-pridružitvenim sporazumom med Evropskima skupnostma in njunimi državami članicami na eni strani ter Republiko Črno goro na drugi strani, o nadomestitvi Protokola 3 k navedenemu sporazumu o opredelitvi pojma „izdelki s poreklom“ in načinih upravnega sodelovanja z novim protokolom, ki se v zvezi s pravili o poreklu sklicuje na Regionalno konvencijo o pan-evro-mediteranskih preferencialnih pravilih o poreklu

text:
               23.10.2014

               SL

               Uradni list Evropske unije

               L 304/97

         SKLEP SVETA
   z dne 9. oktobra 2014
   o stališču, ki se v imenu Evropske unije sprejme v okviru Stabilizacijsko-pridružitvenega sveta, ustanovljenega s Stabilizacijsko-pridružitvenim sporazumom med Evropskima skupnostma in njunimi državami članicami na eni strani ter Republiko Črno goro na drugi strani, o nadomestitvi Protokola 3 k navedenemu sporazumu o opredelitvi pojma „izdelki s poreklom“ in načinih upravnega sodelovanja z novim protokolom, ki se v zvezi s pravili o poreklu sklicuje na Regionalno konvencijo o pan-evro-mediteranskih preferencialnih pravilih o poreklu

      (2014/735/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Protokol 3 k Stabilizacijsko-pridružitvenem sporazumu med Evropskima skupnostma in njunimi državami članicami na eni strani ter Republiko Črno goro na drugi strani (1) (v nadaljnjem besedilu: Sporazum) se nanaša na opredelitev pojma „izdelki s poreklom“ in načine upravnega sodelovanja (v nadaljnjem besedilu: Protokol 3).

               (2)

               Regionalna konvencija o pan-evro-mediteranskih preferencialnih pravilih o poreklu (2) (v nadaljnjem besedilu: Konvencija) vsebuje določbe o poreklu blaga, s katerim se trguje v okviru posameznih sporazumov, sklenjenih med pogodbenicami. Črna gora in druge udeleženke v stabilizacijsko-pridružitvenem procesu z Zahodnega Balkana so bile povabljene, da se pridružijo sistemu vseevropske diagonalne kumulacije porekla v solunski agendi, ki jo je Evropski svet podprl junija 2003. Te države so bile s sklepom evromediteranske ministrske konference, ki je potekala oktobra 2007, povabljene, da pristopijo h Konvenciji.

               (3)

               Unija in Črna gora sta Konvencijo podpisali 15. junija 2011.

               (4)

               Unija in Črna gora sta deponirali svoje listine o sprejetju pri depozitarju Konvencije 26. marca 2012 oziroma 2. julija 2012. Zato je Konvencija v skladu s členom 10(3) Konvencije začela veljati za Unijo in Črno goro 1. maja 2012 oziroma 1. septembra 2012.

               (5)

               Člen 6 Konvencije določa, da vsaka pogodbenica sprejme ustrezne ukrepe za zagotovitev, da se Konvencija dejansko uporablja. V ta namen bi moral Stabilizacijsko-pridružitveni svet, ustanovljen s Sporazumom, sprejeti sklep, ki nadomesti Protokol 3 z novim protokolom, ki se v zvezi s pravili o poreklu sklicuje na Konvencijo.

               (6)

               Stališče Unije v okviru Stabilizacijsko-pridružitvenega sveta bi zato moralo temeljiti na priloženem osnutku sklepa –

         SPREJEL NASLEDNJI SKLEP:
   Člen 1
   Stališče, ki se sprejme v imenu Evropske unije v okviru Stabilizacijsko-pridružitvenega sveta, ustanovljenega s Stabilizacijsko-pridružitvenim sporazumom med Evropskima skupnostma in njunimi državami članicami na eni strani ter Republiko Črno goro na drugi strani, o nadomestitvi Protokola 3 k navedenemu sporazumu o opredelitvi pojma „izdelki s poreklom“ in načinih upravnega sodelovanja z novim protokolom, ki se v zvezi s pravili o poreklu sklicuje na Regionalno konvencijo o pan-evro-mediteranskih preferencialnih pravilih o poreklu, temelji na osnutku sklepa Stabilizacijsko-pridružitvenega sveta, priloženega k temu sklepu.
   Predstavniki Unije v Stabilizacijsko-pridružitvenem svetu se lahko sporazumejo o manjših spremembah osnutka sklepa Stabilizacijsko-pridružitvenega sveta brez nadaljnjega sklepa Sveta.
   Člen 2
   Sklep Stabilizacijsko-pridružitvenega sveta se objavi v Uradnem listu Evropske unije.
   Člen 3
   Ta sklep začne veljati na dan sprejetja.

      V Luxembourgu, 9. oktobra 2014

            Za Svet

            Predsednik

         A. ALFANO

      (1)  UL L 108, 29.4.2010, str. 3.

      (2)  UL L 54, 26.2.2013, str. 4.

      OSNUTEK
      SKLEPA št. … STABILIZACIJSKO-PRIDRUŽITVENEGA SVETA EU-ČRNA GORA
      z dne
      o nadomestitvi Protokola 3 k Stabilizacijsko-pridružitvenem sporazumu med Evropskima skupnostma in njunimi državami članicami na eni strani ter Republiko Črno goro na drugi strani, o opredelitvi pojma „izdelki s poreklom“ in načinih upravnega sodelovanja
      STABILIZACIJSKO-PRIDRUŽITVENI SVET EU-ČRNA GORA JE –
      ob upoštevanju Stabilizacijsko-pridružitvenega sporazuma med Evropskima skupnostma in njunimi državami članicami na eni strani ter Republiko Črno goro na drugi strani, podpisanega v Luksembourgu 15. oktobra 2007 (1), in zlasti člena 44 Sporazuma,
      ob upoštevanju Protokola 3 k Stabilizacijsko-pridružitvenem sporazumu med Evropskima skupnostma in njunimi državami članicami na eni strani ter Republiko Črno goro na drugi strani, o opredelitvi pojma „izdelki s poreklom“ in načinih upravnega sodelovanja,
      ob upoštevanju naslednjega:

                  (1)

                  Člen 44 Stabilizacijsko-pridružitvenega sporazuma med Evropskima skupnostma in njunimi državami članicami na eni strani ter Republiko Črno goro na drugi strani (v nadaljnjem besedilu: Sporazum) se nanaša na Protokol 3 o opredelitvi pojma „izdelki s poreklom“ in načinih upravnega sodelovanja (v nadaljnjem besedilu: Protokol 3), ki določa pravila o poreklu blaga in kumulacijo porekla med Unijo, Črno goro, Turčijo in vsako državo ali ozemljem, ki sodeluje v stabilizacijsko-pridružitvenem procesu Unije.

                  (2)

                  Člen 39 Protokola 3 določa, da se lahko Stabilizacijsko-pridružitveni svet, ustanovljen s členom 119 Sporazuma, odloči, da spremeni določbe navedenega protokola.

                  (3)

                  Regionalna konvencija o pan-evro-mediteranskih preferencialnih pravilih o poreklu (2) (v nadaljnjem besedilu: Konvencija) je namenjena nadomestitvi protokolov o pravilih o poreklu, ki trenutno veljajo med državami pan-evro-mediteranskega območja, z enotnim pravnim aktom. Črna gora in druge udeleženke v stabilizacijsko-pridružitvenem procesu z Zahodnega Balkana so bile povabljene, da se pridružijo sistemu vseevropske diagonalne kumulacije porekla v solunski agendi, ki jo je Evropski svet podprl junija 2003. Te države so bile s sklepom evromediteranske ministrske konference, ki je potekala oktobra 2007, povabljene, da pristopijo h Konvenciji.

                  (4)

                  Unija in Črna gora sta Konvencijo podpisali 15. junija 2011.

                  (5)

                  Unija in Črna gora sta deponirali svoje listine o sprejetju pri depozitarju Konvencije 26. marca 2012 oziroma 2. julija 2012. Zato je Konvencija v skladu z členom 10(3) Konvencije začela veljati za Unijo in Črno goro 1. maja 2012 oziroma 1. septembra 2012.

                  (6)

                  Če prehod na Konvencijo ni hkraten za vse pogodbenice v območju kumulacije, zaradi tega ne bi smele nastati manj ugodne razmere, kot so bile prej v okviru Protokola 3.

                  (7)

                  Protokol 3 bi bilo zato treba nadomestiti z novim protokolom.

            SPREJEL NASLEDNJI SKLEP:
      Člen 1
      Protokol 3 k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Črno goro na drugi strani, o opredelitvi pojma „izdelki s poreklom“ in načinih upravnega sodelovanja se nadomesti z besedilom iz Priloge k temu sklepu.
      Člen 2
      Ta sklep začne veljati na dan sprejetja.
      Uporablja se od 1. septembra 2014.

         V …

               Za Stabilizacijsko-pridružitveni svet

               Predsednik

         (1)  UL L 108, 29.4.2010, str. 3.

         (2)  UL L 54, 26.2.2013, str. 4.

         PRILOGA
         Protokol 3
         o opredelitvi pojma „izdelki s poreklom“ in načinih upravnega sodelovanja
         Člen 1
         Veljavna pravila o poreklu
         Za namene izvajanja tega sporazuma se uporabljajo Dodatek I in ustrezne določbe Dodatka II k Regionalni konvenciji o pan-evro-mediteranskih preferencialnih pravilih o poreklu (1) (v nadaljnjem besedilu: Konvencija).
         Vsa sklicevanja na „ustrezni sporazum“ iz Dodatka I in ustreznih določb Dodatka II h Konvenciji se razumejo kot sklicevanja na ta sporazum.
         Člen 2
         Reševanje sporov
         Spori v zvezi s postopki preverjanja iz člena 32 Dodatka I h Konvenciji, ki jih ni mogoče rešiti med carinskimi organi, ki zahtevajo preverjanje, in carinskimi organi, ki so odgovorni za izvajanje tega preverjanja, se predložijo v reševanje Stabilizacijsko-pridružitvenem svetu.
         V vseh primerih se spori med uvoznikom in carinskimi organi države uvoznice rešujejo v skladu z zakonodajo te države.
         Člen 3
         Spremembe Protokola
         Stabilizacijsko-pridružitveni svet se lahko odloči, da bo spremenil določbe tega protokola.
         Člen 4
         Odstop od Konvencije
         1.   Če Evropska unija ali Črna gora pošlje pisno obvestilo depozitarju Konvencije o svoji nameri, da odstopi od Konvencije v skladu s členom 9 Konvencije, Evropska unija in Črna gora nemudoma začneta pogajanja glede pravil o poreklu za namene izvajanja tega sporazuma.
         2.   Do začetka veljavnosti takih na novo izpogajanih pravil o poreklu se za ta sporazum še naprej uporabljajo pravila o poreklu iz Dodatka I in, kjer je to primerno, iz ustreznih določb Dodatka II h Konvenciji, ki se uporabljajo v trenutku odstopa. Vendar se od trenutka odstopa pravila o poreklu iz Dodatka I in, kjer je to primerno, iz ustreznih določb Dodatka II h Konvenciji, razumejo tako, da dopuščajo le dvostransko kumulacijo med Evropsko unijo in Črno goro.
         Člen 5
         Prehodne določbe – kumulacija
         1.   Ne glede na člen 3 Dodatka I h Konvenciji se med pogodbenicami tega sporazuma še naprej uporabljajo pravila o kumulaciji iz členov 3 in 4 Protokola 3 k temu sporazumu, kakor so jih Evropska unija in Črna gora sprejeli ob sklenitvi Sporazuma (2), dokler se Konvencija ne začne uporabljati za vse v navedenih členih navedene pogodbenice Konvencije.
         2.   Ne glede na člen 16(5) in člen 21(3) Dodatka I h Konvenciji je lahko, kadar kumulacija vključuje le države Efte, Ferske otoke, Evropsko unijo, Turčijo in udeleženke v stabilizacijsko-pridružitvenem procesu, dokazilo o poreklu potrdilo o gibanju blaga EUR.1 ali izjava o poreklu.

            (1)  UL L 54, 26.2.2013, str. 4.

            (2)  UL L 108, 29.4.2010, str. 3.


title: 2004/793/ES: Sklep Sveta z dne 15. novembra 2004 o zaključku posvetovanj z Republiko Togo po členu 96 Sporazuma iz Cotonouja

text:
               25.11.2004

               SL

               Uradni list Evropske unije

               L 349/17

      SKLEP SVETA

   z dne 15. novembra 2004
   o zaključku posvetovanj z Republiko Togo po členu 96 Sporazuma iz Cotonouja
   (2004/793/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Sporazuma o partnerstvu AKP-ES, podpisanega 23. junija 2000 v Cotonouju (1) (v nadaljnjem besedilu „Sporazum iz Cotonouja“) in še zlasti člena 96 Sporazuma,
   ob upoštevanju Notranjega sporazuma o ukrepih, ki jih je treba sprejeti, in postopkih, ki jih je treba upoštevati pri izvajanju Sporazuma o partnerstvu AKP – ES (2), in zlasti člena 3 Notranjega sporazuma,
   ob upoštevanju predloga Komisije,
   ob upoštevanju naslednjega:

               (1)

               Bistveni elementi iz člena 9 Sporazuma iz Cotonouja so bili prekršeni s strani vlade Republike Togo.

               (2)

               V skladu s členom 96 tega sporazuma so bila 14. aprila 2004 začeta posvetovanja z državami AKP in Republiko Togo, v okviru katerih so organi oblasti Toga sprejeli posebne zaveze o odpravi težav, ki jih je izpostavila Evropska unija in ki naj bi se jih izvedlo v trimesečnem obdobju intenzivnega dialoga.

               (3)

               Ob koncu tega obdobja je bilo ugotovljeno, da so zgoraj omenjene zaveze privedle do praktičnih ukrepov ter da so bile nekatere od njih izpolnjene; kljub temu nekateri pomembni ukrepi, ki zadevajo bistvene elemente Sporazuma iz Cotonouja, še vedno niso bili izvedeni –

         SKLENIL:
   Člen 1
   Posvetovanja z Republiko Togo po členu 96(2)(a) Sporazuma iz Cotonouja so zaključena.
   Člen 2
   Ukrepi, ki so opredeljeni v priloženem osnutku pisma, se sprejmejo kot ustrezni ukrepi v smislu člena 96(2)(c) Sporazuma iz Cotonouja.
   Člen 3
   Odločitev, da se na vlado Toga naslovi pismo Sveta in Komisije z dne 14. decembra 1998, se razveljavi.
   Člen 4
   Ta sklep začne veljati z dnem sprejetja. Objavi se v Uradnem listu Evropske unije.
   Ta sklep velja 24 mesecev od datuma sprejetja s strani Sveta. Redno se ponovno preučuje, in sicer najmanj vsakih šest mesecev.

      V Bruslju, 15. novembra 2004

            Za Svet

            Predsednik

         M. VAN DER HOEVEN

      (1)  UL L 317, 15.12.2000, str. 3.

      (2)  UL L 317, 15.12.2000, str. 376.

      PRILOGA
      PISMO MINISTRSKEMU PREDSEDNIKU, PREDSEDNIKU VLADE REPUBLIKE TOGO
      Spoštovani gospod ministrski predsednik,
      Evropska unija posveča veliko pozornost določbam člena 9 Sporazuma iz Cotonouja. Spoštovanje človekovih pravic, demokratičnih načel in pravne države, na katerih temelji partnerstvo AKP–ES, so bistveni elementi tega sporazuma in zato temelj naših odnosov.
      Unija meni, da trenutno politično stanje v Togu zaznamuje blokada in da demokratični deficit ter kršitve človekovih pravic in temeljnih svoboščin še naprej predstavljajo kršitev bistvenih elementov iz člena 9 omenjenega sporazuma.
      Glede na omenjeni člen in trenutno politično stanje v Togu je Evropska unija 30. marca 2004 sklenila začeti posvetovanja po členu 96 Sporazuma, da bi podrobno preučila stanje in po potrebi sprejela ustrezne ukrepe.
      Ta posvetovanja so se začela 14. aprila 2004 v Bruslju. Ob tej priložnosti je bilo obravnavanih več temeljnih vprašanj in lahko ste predstavili stališče ter analizo položaja organov oblasti v Togu. Evropska unija je z zadovoljstvom ugotovila, da je Togo prevzel določene zaveze, ki so navedene v prilogi, ter predstavil nekatere pozitivne elemente za krepitev demokracije in pravne države.
      Dogovorjeno je bilo, da se v Togu razvija poglobljen dialog o različnih točkah, izpostavljenih v obdobju treh mesecev, in da se ob koncu tega obdobja opravi ocena stanja.
      Poglobljen in reden dialog je bil res opravljen in je temeljil na seznamu načrtovanih ukrepov za izvedbo prevzetih zavez.
      Iz navedenega je razvidno, da so organi oblasti Toga sprejeli pomembne pobude. Še zlasti:

                  —

                  Organi oblasti so organizirali informativne sestanke in sestanke, namenjene osveščanju, s prefekti in z varnostnimi silami o različnih vidikih človekovih pravic in temeljnih svoboščin. Organi oblasti so razdelili navodila in okrožnice, ki izpostavljajo že obstoječa navodila in pravila. Ugotovljeni so bili nekateri pozitivni rezultati, ki jih je potrdila tudi opozicija.

                  —

                  Organi oblasti so sodnikom naložili, da naj v vseh zadevah v zvezi z osebami v priporu, v katerih je bila preiskava zaključena, odločijo čim hitreje. Ta poziv za pospešitev postopkov je omogočil pripravo časovnega načrta za izdajo 214 sodb, med katerimi so tudi zadeve v zvezi z določenim številom političnih zapornikov. Vlada je strankam v fazi predkazenskega postopka zagotovila dostop do odvetnika. Avgusta je bilo na podlagi znižanja kazni ali pogojne izpustitve izpuščenih 500 zapornikov.

                  —

                  Dostop do javnih medijev izven volilnega obdobja, ki je bil do nedavnega omejen na vlado in stranko na oblasti, je bil v zadnjih tednih razširjen tudi na stranke opozicije, čeprav dostop še vedno ni uravnotežen.

                  —

                  Vlada je začela reformo Nacionalne komisije za človekove pravice ter Visoke oblasti za avdiovizualne zadeve in komunikacijo.

                  —

                  Nacionalna skupščina je 24. avgusta sprejela nov Zakonik o medijih.

                  —

                  S pomočjo Programa Združenih narodov za razvoj je bila pripravljena ocena pravnega sistema.

                  —

                  Vlada nadaljuje dejavnosti na področju decentralizacije in je pred kratkim sprejela program politike na tem področju.

                  —

                  25. avgusta je bil opravljen prvi sestanek s tradicionalno opozicijo z namenom, da se v strukturiranem in preglednem okviru vzpostavi nacionalni dialog.

            Ni dvoma, da so te pobude prispevale k okrepitvi spoštovanja človekovih pravic in temeljnih svoboščin v vaši državi. Kljub temu vzroki za zaskrbljenost ostajajo, zlasti na področju vzpostavitve demokracije.
      V tem okviru Evropska unija še zlasti pričakuje sprejetje naslednjih konkretnih ukrepov, ki so skladni z zavezami iz priloge:

                  —

                  izvedba nacionalnega dialoga v strukturiranem in preglednem okviru v skladu z zavezo št. 1.1;

                  —

                  pregled volilnih okvirov v okviru tega dialoga, z zagotavljanjem preglednega in demokratičnega postopka v skladu z zavezo št. 1.3;

                  —

                  opredelitev pravnega okvira za financiranje političnih strank v skladu z zavezo št. 1.4;

                  —

                  organizacija parlamentarnih in lokalnih volitev v skladu z zavezama št. 1.5 in 1.6;

                  —

                  nadaljevanje postopka decentralizacije v skladu z zavezo št. 1.7;

                  —

                  nadaljevanje ureditve vprašanja političnih zapornikov in njihova morebitna osvoboditev, kot je določeno v zavezi št. 2.2.;

                  —

                  revizija pooblastil in statuta Nacionalne komisije za človekove pravice in Visoke oblasti za avdiovizualne zadeve in komunikacijo v skladu z zavezama št. 2.5 in 3.6;

                  —

                  nadaljevanje reforme pravnega in sodnega sektorja v skladu s priporočili iz ocenjevalnega poročila Programa Združenih narodov za razvoj.

            Evropska unija posveča veliko pozornost tudi nadaljevanju in utrjevanju že začetih dejavnosti v okviru zavez št. 1.2, 1.4, 2.1, 2.3, 2.4, 2.6, 3.2, 3.3, 3.4 in 3.5.
      Po posvetovanjih, ob priznavanju doslej izpolnjenih zavez in ob upoštevanju pomembnih dejavnosti, ki jih je potrebno še izvesti, je bilo odločeno, da se sprejme naslednje ustrezne ukrepe v smislu člena 96(2)(c) Sporazuma iz Cotonouja:

                  (1)

                  Nadaljuje se izvajanje projektov, financiranih z ostanki 6. in 7. Evropskega razvojnega sklada (ERS), katerih cilj je odziv na potrebe prebivalcev in spodbujanje spoštovanja bistvenih elementov Sporazuma iz Cotonouja, in sicer spoštovanje človekovih pravic in demokratičnih načel ter pravne države. Prav tako bosta izvedena Nacionalni program decentraliziranih dejavnosti za upravljanje z okoljem in Okvir vzajemnih obveznosti za sklad Stabex 1990–1994.

                  (2)

                  Pomoč institucijam, ki je namenjena izvedbi ukrepov za izpolnitev v okviru posvetovanj sprejetih zavez, se zagotovi iz ostankov 6. in 7. ERS. Na podlagi tega Komisija med drugim sprejme odločitev o financiranju Programa „Četrti splošni popis prebivalstva in življenjskega prostora“.

                  (3)

                  Uradno obvestilo o črpanju iz 9. ERS se izvede šele po tem, ko se vzpostavi volilni okvir, ki zagotavlja preglednost in demokratičnost volilnega postopka ter je sprejemljiv za vse strani ter ko se določi datum za izvedbo parlamentarnih volitev. Programiranje teh sredstev se začne tedaj.

                  (4)

                  Po uradnem obvestilo o črpanju 9. ERS se lahko zagotovi podpora za pripravo volitev, pod pogojem, da se spoštuje pogoje, določene v volilnem okviru, ki je omenjen zgoraj.

                  (5)

                  Po pravilni izvedbi svobodnih parlamentarnih volitev se ponovno začne polno sodelovanje z Evropsko unijo z izvedbo 9. ERS in Okvira vzajemnih obveznosti za sklade Stabex 1995–1999.

                  (6)

                  Prispevki k regionalnim projektom se bodo preučili od primera do primera.

                  (7)

                  Humanitarne dejavnosti, trgovinsko sodelovanje in preferencialna ureditev na trgovinskem področju niso prizadeti.

            Najmanj vsakih šest mesecev se opravijo redni pregledi, ki vključujejo predsedstvo Evropske unije in Evropsko komisijo.
      Evropska unija nadaljuje s pazljivim spremljanjem stanja v Togu in v okviru 24-mesečnega spremljanja bo z vašo vlado potekal okrepljen politični dialog, ki naj zagotovi, da vaša vlada nadaljuje že začete dejavnosti vzpostavljanja demokracije in pravne države ter nadaljuje in okrepi prizadevanja na področju človekovih pravic in temeljnih svoboščin.
      V primeru pospešenega izvajanja zavez, ki so jih prevzeli organi Toga, ali v nasprotnem primeru, prekinitve izvajanja zavez, si Evropska unija pridržuje pravico do spremembe ustreznih ukrepov.
      Sprejmite izraze najinega globokega spoštovanja,

         V Bruslju, 15. novembra 2004

               Za Komisijo

               Za Svet

         PRILOGA K PRILOGI
         SEZNAM ZAVEZ, KI JIH JE SPREJELA REPUBLIKA TOGO
         Vlada Republike Togo je sprejela nasproti Evropski uniji v okviru posvetovanj po členu 96 Sporazuma iz Cotonouja naslednje zaveze:
         Zaveza št. 1.1:
         Nemudoma razglasiti ponoven začetek odprtega in zaupanje vlivajočega nacionalnega dialoga s tradicionalno opozicijo in civilno družbo v strukturiranem in jasnem okviru, z namenom zagotovitve popolnega spoštovanja demokratičnih načel.
         Zaveza št. 1.2:
         Nemudoma zagotoviti svobodno delovanje vseh političnih strank brez kakršnega koli nadlegovanja, zastraševanja ali cenzure.
         Zaveza št. 1.3:
         V roku šestih mesecev na podlagi Okvirnega sporazuma iz Loméja začeti revizijo volilnega okvira, ki naj zagotavlja pregleden in demokratičen volilni postopek, ki bo sprejemljiv za vse strani.
         Zaveza št. 1.4:
         Zagotavljati vsem političnim strankam pravičen dostop do javnih medijev in vzpostaviti uravnotežen sistem za dostop do javnih skladov za financiranje političnih strank.
         Zaveza št. 1.5:
         Čim prej in v skladu z okvirom iz zaveze št. 1.3 organizirati nove parlamentarne volitve v preglednih okoliščinah in v vseh fazah postopka sprejeti mednarodne opazovalce.
         Zaveza št. 1.6:
         V roku 12 mesecev organizirati lokalne volitve v preglednih okoliščinah in v vseh fazah postopka sprejeti mednarodne opazovalce.
         Zaveza št. 1.7:
         V roku 12 mesecev zagotoviti vse potrebne pogoje, da demokratično izvoljeni občinski sveti razpolagajo s potrebnimi pooblastili in sredstvi za zagotovitev učinkovite in demokratično legitimne lokalne uprave.
         Zaveza št. 2.1:
         Trajno zagotavljati odsotnost izvensodnih procesov, mučenja ter drugih nečloveških in ponižujočih dejanj na ozemlju Toga, vključno z ustreznim usposabljanjem varnostnih sil in sodnega sistema.
         Zaveza št. 2.2:
         Osvoboditi vse politične zapornike, ki so očitno zaprti zaradi političnega nasprotovanja, kritičnih mnenj o vladi ali drugih razlogov, ki ne upravičujejo zaprtja. Seznam zadevnih zaprtih oseb je treba sestaviti v sodelovanju z eno od ali z več priznanimi nevladnimi organizacijami, ki so pristojne za te zadeve, in ga morajo sprejeti vse strani. To zavezo naj bi se izvedlo v roku 6 tednov.
         Zaveza št. 2.3:
         V roku treh mesecev pravosodnim organom predložiti zadeve oseb, ki so v priporu ali so bile pogojno izpuščene, da se njihovi primeri razjasnijo v skladu z veljavno zakonodajo.
         Zaveza št. 2.4:
         Pred zaključkom posvetovanj dovoliti odvetnikom in nevladnim humanitarnim organizacijam ter organizacijam za človekove pravice v spremstvu zdravnikov po njihovi izbiri prost dostop do vseh mest, kjer je osebam odvzeta prostost (zaporov, orožniških kasarn, policijskih postaj itn.), kar jim bo omogočilo preverjanje odsotnosti mučenja in drugih nečloveških ravnanj.
         Zaveza št. 2.5:
         V roku 9 mesecev ponovno preučiti pooblastila in statut Nacionalne komisije za človekove pravice, da bi se zagotovilo njeno dejansko neodvisnost od upravnih organov.
         Zaveza št. 2.6:
         Sodno ali disciplinsko preganjati odkrite storilce izvensodnih usmrtitev, dejanj mučenja ter ponižujočega in nečloveškega ravnanja. Ta zaveza obsega tudi potrebne spremembe zakonodajnih in izvršilnih predpisov.
         Zaveza št. 2.7:
         Z ukrepi, ki se natančneje določijo naknadno, zagotavljati delovanje sodstva, ki mora biti nepristransko in neodvisno od izvršne oblasti. Pred zaključkom posvetovanj se pričakuje ocena, ki bo omogočila oblikovanje akcijskega načrta.
         Zaveza št. 3.1:
         V roku 6 mesecev ponovno preučiti Zakonik o medijih in komunikacijah, da bi se ga uskladilo z mednarodnimi standardi. Zlasti se pričakuje, da se bodo odpravile zaporne kazni za kazniva dejanja „zoper čast in dobro ime“, ki jih trenutno predvidena Zakonik o medijih.
         Zaveza št. 3.2:
         Nemudoma zagotoviti medijem, nevladnim organizacijam in predstavnikom civilne družbe odsotnost vsakršnega nadlegovanja, cenzure ali zastraševanja.
         Zaveza št. 3.3:
         Nemudoma zagotoviti vsem akterjem v politiki in civilni družbi ter vsem državljanom pravico do svobode izražanja, sodelovanja na srečanjih in mirnih manifestacijah, v javnosti in na celotnem državnem ozemlju, brez vsakršnega nadlegovanja, cenzure ali zastraševanja.
         Zaveza št. 3.4:
         Zagotoviti vsem akterjem v politiki in civilni družbi kot državljanom prosto gibanje v okviru izvajanja njihovih političnih funkcij ali funkcij predstavljanja civilne družbe.
         Zaveza št. 3.5:
         Pred zaključkom posvetovanj zagotoviti vsem državljanom prost dostop do informacij medijev, vključno s spletnimi stranmi opozicijskih strank, nevladnih organizacij idr.
         Zaveza št. 3.6:
         V roku 6 mesecev ponovno pregledati pooblastila in statut Visoke oblasti za avdiovizualne zadeve in komunikacijo, da bi se zagotovila njena dejanska neodvisnost od upravnih organov in vseh političnih sil.
         Zaveza št. 4.1:
         1. junija in 1. julija 2004 organom Evropske unije predložiti poročili o narejenem napredku na različnih področjih dialoga in o izpolnitvi prevzetih zavez.
         Zaveza št. 4.2:
         V okviru začetega dialoga zagotoviti sodelovanje organov oblasti Toga v dialogu na terenu in olajševati morebitne službene poti uradnikov Komisije in predsedstva v Togo.


title: Sklep Sveta (SZVP) 2016/208 z dne 15. februarja 2016 o spremembi Sklepa (SZVP) 2015/260 o podaljšanju mandata posebnega predstavnika Evropske unije za človekove pravice

text:
               16.2.2016

               SL

               Uradni list Evropske unije

               L 39/47

         SKLEP SVETA (SZVP) 2016/208
   z dne 15. februarja 2016
   o spremembi Sklepa (SZVP) 2015/260 o podaljšanju mandata posebnega predstavnika Evropske unije za človekove pravice
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 31(2) in člena 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 25. julija 2012 sprejel Sklep 2012/440/SZVP (1) o imenovanju Stavrosa LAMBRINIDISA za posebnega predstavnika Evropske unije (PPEU) za človekove pravice.

               (2)

               Svet je 17. februarja 2015 sprejel Sklep (SZVP) 2015/260 (2) o podaljšanju mandata PPEU do 28. februarja 2017.

               (3)

               Sklep (SZVP) 2015/260 določa referenčni finančni znesek za kritje obdobja od 1. marca 2015 do 29. februarja 2016. Za obdobje od 1. marca 2016 do 28. februarja 2017 bi bilo treba določiti nov referenčni finančni znesek.

               (4)

               Sklep (SZVP) 2015/260 bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   V členu 5 Sklepa (SZVP) 2015/260 se odstavek 2 nadomesti z naslednjim:

      „2.   Referenčni finančni znesek za kritje odhodkov, povezanih z mandatom PPEU, za obdobje od 1. marca 2016 do 28. februarja 2017 znaša 825 000 EUR.“

   Člen 2
   Ta sklep začne veljati na dan sprejetja.

      V Bruslju, 15. februarja 2016

            Za Svet

            Predsednica

         F. MOGHERINI

      (1)  Sklep Sveta 2012/440/SZVP z dne 25. julija 2012 o imenovanju posebnega predstavnika Evropske unije za človekove pravice (UL L 200, 27.7.2012, str. 21).

      (2)  Sklep Sveta (SZVP) 2015/260 z dne 17. februarja 2015 o podaljšanju mandata posebnega predstavnika Evropske unije za človekove pravice (UL L 43, 18.2.2015, str. 29).


title: 2013/273/EU: Sklep Sveta z dne 6. junija 2013 o imenovanju treh malteških članov in treh malteških nadomestnih članov Odbora regij

text:
               11.6.2013

               SL

               Uradni list Evropske unije

               L 159/13

         SKLEP SVETA
   z dne 6. junija 2013
   o imenovanju treh malteških članov in treh malteških nadomestnih članov Odbora regij
   (2013/273/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga malteške vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi konca mandatov Claudette ABELA BALDACCHINO, Michaela COHENA in Malcolma MIFSUDA so se sprostila tri mesta članov Odbora regij. Zaradi konca mandatov Doris BORG in Iana BORGA sta se sprostili mesti nadomestnih članov Odbora regij. Zaradi imenovanja Paula FARRUGIE za člana Odbora regij se bo sprostilo mesto nadomestnega člana –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujejo:

               (a)

               za člane:

                           —

                           Peter BONELLO, Mayor of San Ġiljan,

                           —

                           Paul FARRUGIA, Mayor of Ħal Tarxien,

                           —

                           Marc SANT, Councillor, Ħal Lija Local Council,

                     in

               (b)

               za nadomestne člane:

                           —

                           Jesmond AQUILINA, Deputy Mayor of Ħal Qormi,

                           —

                           Anthony MIFSUD, Councillor, Imtarfa Local Council,

                           —

                           Raymond TABONE, Councillor, San Pawl il-Baħar Local Council.

         Člen 2
   Ta sklep začne veljati na dan sprejetja.

      V Luxembourgu, 6. junija 2013

            Za Svet

            Predsednik

         A. SHATTER

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: 2012/675/EU: Sklep Sveta z dne 29. oktobra 2012 o imenovanju treh članov Odbora regij iz Združenega kraljestva in dveh nadomestnih članov Odbora regij iz Združenega kraljestva

text:
               1.11.2012

               SL

               Uradni list Evropske unije

               L 305/25

         SKLEP SVETA
   z dne 29. oktobra 2012
   o imenovanju treh članov Odbora regij iz Združenega kraljestva in dveh nadomestnih članov Odbora regij iz Združenega kraljestva
   (2012/675/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga vlade Združenega kraljestva,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi konca mandata Jonathana BELLA, Iaina MALCOLMA in Irene OLDFATHER so se sprostila tri mesta članov Odbora regij. Zaradi konca mandata Teda BROCKLEBANKA in Nicola STEPHENA sta se sprostili dve mesti nadomestnih članov Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujejo:

               (a)

               za člane:

                           —

                           Patricia FERGUSON MSP, Member of the Scottish Parliament,

                           —

                           Paul WATSON, Councillor,

                           —

                           Trevor CUMMINGS, Councillor,

                     in

               (b)

               za nadomestna člana:

                           —

                           Jim HUME MSP, Member of the Scottish Parliament,

                           —

                           Jamie McGRIGOR MSP, Member of the Scottish Parliament.

         Člen 2
   Ta sklep začne veljati na dan sprejetja.

      V Luxembourgu, 29. oktobra 2012

            Za Svet

            Predsednik

         E. FLOURENTZOU

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: Sklep Sveta (SZVP) 2016/608 z dne 18. aprila 2016 o začasnem sprejemu določenih Palestincev s strani držav članic Evropske unije

text:
               20.4.2016

               SL

               Uradni list Evropske unije

               L 104/18

         SKLEP SVETA (SZVP) 2016/608
   z dne 18. aprila 2016
   o začasnem sprejemu določenih Palestincev s strani držav članic Evropske unije
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 29 in člena 31(1) Pogodbe,
   ob upoštevanju naslednjega:

               (1)

               Svet je 5. marca 2015 sprejel Sklep (SZVP) 2015/363 (1) o začasnem sprejemu določenih Palestincev s strani držav članic, s katerim se je za nadaljnjih 24 mesecev podaljšala veljavnost njihovih nacionalnih dovoljenj za vstop in bivanje na ozemlju držav članic, navedenih v Skupnem stališču 2002/400/SZVP (2).

               (2)

               Na podlagi ocene uporabe Skupnega stališča 2002/400/SZVP Svet meni, da je primerno podaljšati veljavnost teh dovoljenj za obdobje nadaljnjih 24 mesecev –

         SPREJEL NASLEDNJI SKLEP:
   Člen 1
   Države članice iz člena 2 Skupnega stališča 2002/400/SZVP podaljšajo veljavnost nacionalnih dovoljenj za vstop in bivanje, izdanih na podlagi člena 3 navedenega skupnega stališča, za obdobje nadaljnjih 24 mesecev od 31. januarja 2016.
   Člen 2
   Ta sklep začne veljati na dan sprejetja.

      V Luxembourgu, 18. aprila 2016

            Za Svet

            Predsednica

         F. MOGHERINI

      (1)  Sklep Sveta (SZVP) 2015/363 z dne 5. marca 2015 o začasnem sprejemu določenih Palestincev s strani držav članic Evropske unije (UL L 62, 6.3.2015, str. 24).

      (2)  Skupno stališče Sveta 2002/400/SZVP z dne 21. maja 2002 o začasnem sprejemu nekaterih Palestincev v države članice Evropske unije (UL L 138, 28.5.2002, str. 33).